Už minulé prezidentské voľby svetu dokázali, že kandidát na prezidenta, a následne aj zvolený prezident, nemusí byť v politike roky. Vlastne vôbec sa v politike nemusí ani vyznať. Prečo by sa teda do Bieleho domu nemohol posadiť aj The Rock? Už vo voľbách v roku 2020 ho možno svet uvidí medzi kandidátmi na jednu z najvplyvnejších pozícií.
The Rock už niekoľkokrát priznal, že zvažuje svoju kandidatúru na prezidenta. Vo svojom nedávnom rozhovore pre InStyle povedal, že táto možnosť je pre neho stále reálnou a ani náhodou na ňu nezabudol. "Toto celé začalo vďaka príspevku v The Washington Post pred jedným a pol či dvomi rokmi," povedal bývalý profesionálny wrestler a súčasný úspešný herec.
"Potom sa všetko začalo nejako kopiť a už som to nemohol ignorovať. Samozrejme, že som povedal, že by som zvažoval svoju kandidatúru. Takže môj momentálny pohľad na celú záležitosť je taký, že sledujem čo sa deje na politickej scéne a keď prídu voľby, budú ma naozaj veľmi zaujímať."
Médiá sa Johnsona pýtali aj na to, čím by chcel presvedčiť ľudí, aby ho volili. "Na svete je tak veľa hnevu, čo ma naozaj hnevá. Myslím si, že na svete chýba niekto, kto by bol lídrom, kto by chcel zblížiť ľudí a chcel by ich aj počúvať. Verím spoločnému dialógu a viem aj to, že ten nie je vždy príjemný."
Aj napriek jeho očividnému záujmu o post prezidenta, už v minulosti povedal, že sa nechce vyjadrovať k tomu, čo sa momentálne deje na najvyšších miestach v krajine, no vyjadril svoj veľký rešpekt celému procesu voľby.
"Presne to je niečo, nad čím rozmýšľam o 4 ráno v posilňovni. Mám pocit, že keby som svoje politické presvedčenia prezentoval teraz, mohol by som ľudí buď rozhnevať, alebo by som ich mohol ovplyvniť, čo naozaj nechcem."
To, či sa The Rock naozaj odhodlá kandidovať v najbližších amerických prezidentských voľbách, je zatiaľ otázne. Každý si môže vytvoriť na jeho činy vlastný názor a zaujať iný postoj.
Zdroj: LADbible
Dwayne The Rock Johnson patrí medzi najväčšie hviezdy Hollywoodu. Okrem toho, že sa venuje herectvu, dokáže stráviť hodiny v posilňovni a ešte radšej je so svojou rodinou. Radosť mu robí najmä jeho dcéra, ktorá ho občas prekvapí vtipnou hláškou.
Dwayne The Rock Johnson je často označovaný ako boh. Ľudia ho uznávajú za jeho športové výkony, no cenia si ho aj ako herca a človeka. Už niekoľkokrát ho pochválili aj za to, ako vystupuje na sociálnych sieťach, na ktorých pôsobí naozaj úprimne.
Dwayne The Rock Johnson patrí k najobľúbenejším a najúspešnejším hercom na svete. Okrem toho si ľudí získal aj svojimi športovými výkonmi, keďže patrí aj k úspešným wrestlerom. Mohol by si si teda myslieť, že jeho život je perfektný a že ho nikdy nič netrápi. Mýlil by si sa. Nedávno sa rozhovoril aj o svojich mentálnych problémoch a dokonca aj o pokuse o samovraždu.
Depresia je čoraz rozšírenejším problémom a najmä v poslednom období sa stále častejšie hovorí o tom, že sa vo veľkom týka aj mužov. Napríklad v Británii sú samovraždy najväčším zabijakom mužov do 45 rokov. O svojom boji s depresiou sa preto rozhodlo prehovoriť aj čoraz viac slávnejších mužov ako napríklad herec Ryan Reynolds či najnovšie Dwayne The Rock Johnson.
Komunálne voľby sa blížia a už čoskoro zistíme, akí primátori, starostovia či poslanci budú rozhodovať najbližšie štyri roky o dôležitých otázkach slovenských miest či obcí. Nás teraz v našej ANKETE zaujíma, aký máš názor na tieto voľby ty!
Harry Potter a Kameň mudrcov oslavuje svoje 21. narodeniny. Okrem toho, že je to kniha, ktorú milujú milióny ľudí z našej generácie, patrí aj medzi diela, ktoré považujú za najpodstatnejšie.
Máš okolo seba kamarátov, ktorí tvoria šťastné páry so svojimi polovičkami a ty si aj tak sám? Dokonca sa ti občas zdá, že máš z randenia strach? Nie si vôbec jediný. Zdá sa, že fóbia zo serióznych vzťahov naozaj existuje a nazýva sa sarmassofóbia.